বড় অগ্নিকা-গুলো ব্যাপক প্রাণহানি ও ক্ষয়ক্ষতির কারণে সবার দৃষ্টি কাড়লেও প্রকৃতপক্ষে প্রতিনিয়তই দেশের কোথাও না কোথাও আগ্নি দুর্ঘটনা ঘটছে। পরিসংখ্যান মতে, ছোট-বড় মিলিয়ে প্রতিদিন অন্তত অর্ধশতাধিক অগ্নিকা-ের ঘটনা ঘটছে। ফায়ার সার্ভিস ও সিভিল ডিফেন্সের মহাপরিচালক আলী আহমেদ খান বলেন, এসব অগ্নিকা-ের ৬৫ ভাগ ঘটছে বৈদ্যুতিক কারণে। বৈদ্যুতিক কারণ ছাড়াও সিগারেটের আগুন, গ্যাসের চুলা, গ্যাস সিলিন্ডার, রাসায়নিক দ্রব্য, বিস্ফোরণ, আগুন নিয়ে খেলা, অসতর্কতাসহ নানা কারণে ঘটছে অগ্নিকা-। মুহূর্তেই সব কিছু পুড়িয়ে ছাড়খাড় করে দিচ্ছে আগুন। বছরের শুরুতে ২ জানুয়ারি শেষ রাতে গুলশান-১ এর ডিএনসিসি মার্কেটে ভয়াবহ অগ্নিকা-ের ঘটনা ঘটে। প্রলয় সৃষ্টিকারী আগুন ও ভবন ধসে নিশ্চিহ্ন হয়ে গেছে ওই মার্কেটের ২৯৫টি দোকান। একই সঙ্গে পাশের পাকা মার্কেটের আরো ২৩৪টি দোকানও ব্যাপকভাবে ক্ষতিগ্রস্ত হয়। ওই অগ্নিকা-ে কেউ নিহত না হলেও কয়েকশ’ কোটি টাকার সম্পদ শেষ হয়ে গেছে ঘটনার রাতেই। এর দু’দিন পর অর্থাৎ ৪ জানুয়ারি মিরপুরের ছফুরা টাওয়ারে এবং এক সপ্তাহের মাথায় ৯ জানুয়ারি বনানীর হরায়জন বিল্ডিংয়ে ভয়াবহ অগ্নি দুর্ঘটনা ঘটে। গত বছরের নভেম্বরে সাভারের আশুলিয়ায় একটি গ্যাস লাইটার তৈরি কারখানায় ভয়াবহ অগ্নিকা-ের ঘটনা ঘটে। কালার ম্যাচ বিডি লিমিটেড নামের কারখানায় আগুনে ৩০ জন শ্রমিক দগ্ধ হন। এতে বেশ কয়েকজন মারা যান। ক্ষতি হয় কয়েক কোটি টাকা। শুধু তাই নয়, রাজধানীর উত্তর বাড্ডার প্রিমিয়াম প্লাজা, কাওরান বাজারের হাসিনা মার্কেট, বসুন্ধরা সিটিতে আগুনের ঘটনা ছিলো গত বছরের অন্যতম প্রধান শিরোনাম।